《高大使吴淞归兴图》
明代·陈安

枫落吴江白雁飞，天涯游子正思归。
香消夜月青绫被，凉入秋风白渼衣。
江浦蒹葭含宿雨，驿亭杨柳带斜晖。
分明记得西湖上，载酒兰舟近翠微。

作者简介：明江西新建人，字静简。正统元年进士。授大理寺右寺副，谳狱多所平反。历官陕西布政司参议，改云南，遇涝，劝土官出帑藏赈济。官至湖广左布政使。